Id-dimostrazzjoni tal-artisti ma tingħatax l-approvazzjoni minħabba restrizzjonijiet Id-dimostrazzjoni skedata għal għada 30 ta' Ġunju fi Pjazza San Ġorg fil-Belt Valletta ma ngħatatx il-permess mill-awtoritajiet minħabba r-restrizzjonijiet tal-pandemija. Dan tħabbar mill-Assoċjazzjoni Maltija għall-Industrija tal-Arti u Divertiment fejn ġie spjegat li l-Assistent Kummissarju tal-Pulizija Kenneth Haber għarrafhom f'ittra uffiċjali li d-dimostrazzjoni ma ngħatatx il-permess legali biex issir. Madanakollu l-MEIA sostniet li se tibqa' determinata li tiddefendi d-drittijiet tagħha u għalhekk se tkun qed tixxandar konferenza tal-aħbarijiet fis-7.30 p.m. Finalment fl-istqarrija tagħha l-MEIA qalet li kull informazzjoni miġbura bħala parti mir-reġistrazzjoni tal-attendenza minħabba l-contact tracing ġiet imħassra.